Георгіеўская стужка

**Георгіеўская стужка** () — двухколерная стужка ў выглядзе палоскі з трыма чорнымі і двума жоўтымі (пазней аранжавымі) палосамі. Геральдычны элемент, які выкарыстоўваўся ў сістэме дзяржаўных узнагарод Расійскай імперыі ў другой палове XVIII — пачатку XX стагоддзяў. Ордэнская стужка, атрыбут вышэйшай ваеннай узнагароды Расійскай імперыі — ордэна Святога Георгія. Жоўты колер сімвалізаваў расійскую імперскую карону, а чорны — двухгаловага арла.

Пасля 1917 года «георгіеўскія» знакі адрознення спынілі афіцыйнае існаванне, у далейшым стужка да іх выкарыстоўвалася ў знаках адрозненнях у белагвардзейскага руху і ў расійскіх падраздзяленнях Вермахта падчас Другой сусветнай вайны. Лічыцца таксама, што яна стала прататыпам савецкіх узнагарод — ордэна Славы і медаля «За перамогу над Германіяй», а таксама гвардзейскай стужкі.
8 жніўня 2000 года ордэн Святога Георгія, элементам якога з'яўляецца стужка, адноўлены ў якасці вышэйшай ваеннай узнагароды Расійскай Федэрацыі.

Як асобны сімвал атрымала вядомасць у 2005—2007 гадах, падчас распачатай у Расіі дзяржаўным інфармацыйным агенцтвам «Навіны» і РГАСПМ «Студэнцкая грамада» акцыі «Георгіеўскі стужка» па распаўсюджванні сярод насельніцтва ў Дзень Перамогі невялікіх адрэзкаў стужак, па форме і колеру падобных да георгіеўскай стужкі. Мэтай акцыі былі задэклараваны «стварэнне сімвала свята Перамогі», «выраз павагі да ветэранаў, даніна памяці загінулым на полі бою, удзячнасці людзям, якія аддалі ўсё для фронту». Праз відавочную падмену паняццяў і адкрытую прапагандысцкую накіраванасць акцыі, стужка стала ўспрымацца як знак прыналежнасці да расійскай імперскай прасторы. Сярод скептыкаў, за падабенства з афарбоўкай вядомага сельскагаспадарчага шкодніка, стужка атрымала пеяратыўную назву «**каларадская**».

## Эксплуатацыя вобразу 
е]]
На момант запуску акцыі «Георгіеўская стужка» стужка, паводле фармулёўкі арганізатараў, называлася «гвардзейскай стужкай» і сімвалізавала «гонар за Перамогу Расіі ў Другой сусветнай вайне». Сэнс «георгіеўскай стужачкі» як знака памяці пра вайну паступова саступіў месца сэнсу сімвала расійскай экспансіі. Менавіта гэтая стужка стала адным з атрыбутаў сепаратыстаў у Крыме і на ўсходзе Украіны, якія начэпліваюць яе без асацыяцый з Днём Перамогі, але для ідэнтыфікацыі сябе як прыхільнікаў «рускага свету». З 2014 года стужка выкарыстоўвалася так званымі «сіламі самаабароны Крыма» і прарасійску настроенымі сепаратыстамі на тэрыторыі Украіны і стала сімвалам сепаратызму ва Украіне.

Гісторыя георгіеўскай стужкі — наглядны прыклад таго, як сімвал ам мінулага можна надаць цалкам новыя сэнсы з дапамогай прапагандысцкіх тэхналогій.

## Галерэя 

Файл:Order of St. George, 1st class with star and sash 4.jpg|Ордэн Святога Георгія (Расійская імперыя)
Файл:Cross of St George 3rd class.jpg|Георгіеўскі крыж (Расійская імперыя)
Файл:St George Medal III 22255.jpg|Георгіеўскі медаль (Расійская імперыя)
Файл:Za Sibirskii poxod.jpg|Знак «За Вялікі Сібірскі паход» (Белая армія)
Файл:OrderOfGlory1stClass.png|Ордэн Славы (СССР)
Файл:Za pobedu nad germaniej.jpg|Медаль «За перамогу над Германіяй» (СССР)
Файл:Order of St. George, 4th class RF.jpg|Ордэн Святога Георгія (РФ)

## Спасылкі 
Катэгорыя:Ваенныя ўзнагароды